# VADASKERT LOGO.jpg

# adduce_logo.jpg

Tájékoztató Kutatásban Résztvevő Gyermekeknek

(6 – 9 éves)

**Hiperaktivitás és Figyelemzavarban tartósan alkalmazott Gyógyszeres Terápia hatásvizsgálata (ADDUCE)**

Szia,

Kérlek, segíts nekünk abban, hogy jobban megismerjük a Hiperaktivitás és Figyelem zavart. Szeretnénk elmesélni neked egy fiú történetét, akit Gyurinak hívnak és 7 éves. Gyuri szüleivel és testvérével, Samuval lakik együtt. Gyuri az általános iskola második osztályába jár és habár okos fiú néha nagyon nehezen megy neki a tanulás. Ez azért van, mert többet beszélget az órán, mint az osztálytársai, nagyon feledékeny és nem képes sokáig egy helyben ülni vagy arra figyelni, amit a tanár mond neki. Szünetben előfordul, hogy nem jön ki az osztálytársaival és ők nem engedik meg, hogy velük játsszon. Otthon is gyakran kerül bajba és sokszor verekszik a testvérével.

Egy nap, Gyuri és a szülei felkerestek egy orvost, hátha a doktor tud Gyurinak segíteni.

A doktor bácsi megvizsgálta Gyurit és elmondta, hogy Hiperaktivitás és Figyelem Zavara van, melyet gyakran ADHD-nak is mondanak az angol neve alapján. Hozzátette, hogy az ADHD-s fiúk és lányok gyakran keverednek bajba mind otthon, mind az iskolában.



A doktor bácsi egy olyan gyógyszert adott Gyurinak ami segít neki abban, hogy jobban viselkedjen.

A gyógyszernek hosszú és furcsa neve volt: methylphenidate.



Az orvos elmondta, hogy a methylphenidate gyógyszer sok ADHDs fiúnak és lánynak segít, azonban néha kellemetlen hatások is kialakulhatnak, melyeket ’mellékhatásoknak’ hívunk. A mellékhatások rossz érzést okoznak, de szerencsére nem alakulnak ki mindenkinél, aki szedi a gyógyszert.

Ezután azt is hangsúlyozta az orvos, hogy nagyon fontos a jelentkező mellékhatásokat ellenőrizni és kideríteni, hogy melyik gyereknél alakulnak ki és kinél nem, főleg a hosszú ideig tartó gyógyszeres kezelés esetén.

A doktor bácsi arról is beszélt Gyurinak és szüleinek, hogy olyan gyermekeket keres és szervez csoportba, akiket ADHD-val diagnosztizáltak és gyógyszert szednek, és azért, hogy a jelentkező mellékhatásokat ellenőrizhessék. A doktor bácsi megkérdezte, hogy Gyuri szeretne-e csatlakozni ehhez a csoporthoz. Persze utána megkérdezte Gyuri szüleit is erről.

Azt is mondta a doktor bácsi, hogy az sem okoz problémát, ha Gyuri vagy a szülei nem akarnak csatlakozni a csoporthoz. Gyuri és szülei hazamentek és gondolkodtak a dolgon. Sok kérdés felmerült bennük, amire szerettek volna választ kapni, ezért pár nap múlva visszamentek a kórházba, hogy beszéljenek a doktor bácsival. Miután az orvos válaszolt minden kérdésükre már örömmel csatlakoztak a csoporthoz. Gyuri és szülei aláírták a nevüket egy papíron. Ez azt jelentette, hogy beleegyeztek abba, hogy csatlakozzanak a csoporthoz.

A doktor bácsi mondta nekik, hogy bármikor, amikor akarnak, kiléphetnek a csoportból.



Amikor Gyuri csatlakozott a csoporthoz az elkövetkező években a szokásos orvosi kontroll vizsgálatokon kívül kicsit többször kellett eljönnie a kórházba vizsgálatra. Ez évi 1-2 plusz alkalmat jelentett.

Minden egyes vizsgálat alkalmával a doktor megkérdezte Gyurit, hogy hogyan érzi magát, hogyan viselkedett az iskolában és otthon, és milyen tapasztalata van a gyógyszerrel. Ha Gyuri nem értette a kérdést a doktor segített neki megérteni. Az orvos ugyancsak megkérdezte Gyuri szüleit is.



 

A doktor bácsi néhány egyszerű vizsgálatot is elvégzett, például megmérte Gyuri testmagasságát és testsúlyát, és meghallgatta a szívverését.

A Vadaskerti Kórházban dolgozó orvosok szeretnék, ha Te is egy olyan csoporthoz tartoznál, mint Gyuri. Nagyon fontos az, hogy mielőtt választ adsz Te is megbeszéld ezt a szüleiddel, mint ahogy Gyuri is tette. Senki sem fog haragudni rád, ha úgy döntesz, hogy nem szeretnél csatlakozni a csoporthoz. Ha úgy döntesz, hogy csatlakozol, akkor is bármikor meggondolhatod magad és anélkül, hogy megindokolnád, kiléphetsz a csoportból. Ez természetesen nem befolyásolja a további kórházi kezelésed. Amennyiben úgy döntesz, hogy kilépsz a csoportból, akkor a kilépésedig rólad gyűjtött információt fogjuk csak felhasználni.

**Mi történik a vizsgálat során összegyűjtött adatokkal?**

Minden, a vizsgálat során összegyűjtött információt a Vadaskert Kórházban tárolunk biztonságos körülmények között és 10 évig őrizzük meg. Az adatokat megoszthatjuk más, szintén Hiperaktív gyermekeket gondozó orvosokkal. Meg fogjuk kérdezni a szüleidet, hogy szeretnék-e, hogy a háziorvosod is tudjon arról, hogy részt veszel a vizsgálatban.

Ha úgy döntesz, bármikor a vizsgálat során, hogy kilépsz a vizsgálatból, akkor a kilépésig rólad gyűjtött adatokat fogjuk csak felhasználni. A kilépést követően több adatot nem gyűjtünk rólad, és további, a kutatással kapcsolatos vizsgálati időpontra sem hívunk el.

**Ki engedélyezte a vizsgálatot?**

A magyar Kutatás Etikai Bizottság olvasta a kutatás összefoglalóját, az angol kutatási protokollt, valamint az összes tájékoztató és beleegyező nyilatkozatot, és hozzájárult a vizsgálat levezetéséhez. A kutatást szervező Dundee Egyetemről szakemberek fognak jönni, akik ellenőrzik, hogy a kutatás a protokoll szerint történik Magyarországon is. Ez azért szükséges, hogy a vizsgálat szabályszerűen történjen és minden résztvevő joga egyformán védve legyen.

**A kutatás eredménye**

A kutatás során összegyűjtött adatok segítségével reméljük, hogy választ kapunk a Hiperaktivitás és Figyelem Zavarral kapcsolatos kérdéseinkre. Ha fontos eredményt kapunk, akkor megosztjuk ezt más, Hiperaktív gyermekekkel foglalkozó orvosokkal is. Természetesen a személyes adataidat (neved, címed, születésnapod) nem fogjuk megosztani.

Köszönjük, hogy elolvastad Gyuri történetét, és hogy megfontolod azt, vajon csatlakozzál-e ehhez a csoporthoz.



Az alábbi internetes oldalon további információt találsz angol nyelven

<http://adduce.monkeyproof.be>

